HMS Dragon (D35)

HMS Dragon ialah kapal keempat bagi kapal pembinasa pertahanan udara Type 45 atau Daring yang dibina untuk Tentera Laut Diraja. Ia telah dilancarkan pada November 2008 dan ditauliahkan pada 20 April 2012.

Pembinaan
Pembinaan Dragon bermula di limbungan BAE Systems Naval Ships (kemudiannya BAE Systems Surface Fleet Solutions) di Scotstoun, River Clyde pada Disember 2005, dan menjelang Disember 2007 bahagian haluan telah dipasang di landasan kapal Govan untuk dipadankan dengan modul lain. Dragon dilancarkan dari landasan kapal di Govan pada 17 November 2008 jam 3:00 petang. Penajanya ialah Puan Susie Boissier, isteri Naib Laksamana Paul Boissier, Timbalan Panglima Tertinggi Armada dan Ketua Staf. Dragon telah disiapkan di Scotstoun.

Ujian laut
Dragon melaksanakan ujian-ujian laut oleh pihak kontraktor pada 5 November 2010.

Dragon memasuki pelabuhan asalnya di Portsmouth untuk pertama kali pada 31 Ogos 2011. 

Perkhidmatan operasi
Dragon menyertai Armada Permukaan Tentera Laut Diraja pada hari Jumaat, 20 April 2012. Pada hari Jumaat 27 April, ia telah membuat lawatan sulungnya ke Liverpool selama tiga hari. Ia dibuka kepada orang ramai pada hari Sabtu 28 April, dengan pengunjung dapat melihat bahagian dalam kapal, termasuk bilik operasi.

Pada Ogos 2013, dilaporkan Dragon sedang belayar dengan kumpulan kapal induk  di Laut Arab, bertindak sebagai kapal utama untuk kawalan pesawat. Pada Ogos 2013, beberapa pesawat Typhoon dari Skuadron No. 6 RAF sedang berlatih dengan Dragon dan pesawat pejuang A.S di Teluk Parsi. Ia belayar ke arah barat ke timur Mediterranean.

Pada April 2014, Dragon telah dikerahkan ke perairan utara Scotland, selepas belayar dari Portsmouth untuk menjejaki kapal perang Rusia . Ia merupakan sebahagian daripada pasukan Tugasan Rondaan Atlantik, Tentera Laut Diraja pada akhir tahun 2014, melawat tempat-tempat seperti Kepulauan Georgia Selatan, Kepulauan Falkland, dan transit melalui Terusan Panama.

Pada Oktober 2016, Dragon menjejak dua buah korvet Rusia di Lautan Atlantik dan Teluk Biscay semasa satu kerahan besar tentera laut Rusia berhampiran United Kingdom.

Pada 11 Februari 2017, Dragon menyelamatkan 14 anak kapal kapal layar British Clyde Challenger yang hanyut dan terdampar di Lautan Atlantik  barat daya Land's End, Cornwall. Clyde Challenger kemudiannya ditenggelamkan.

Siaran akhbar pada 26 November 2018 mendakwa Dragon menemui sebuah bot yang mencurigakan semasa beroperasi di Timur Tengah. Kelasi dan Marin Diraja menaiki kapal itu, dan menemui 148 beg yang mengandungi3,048kg hashish.

Pada 15 Mac 2019, Dragon membuat rampasan dadah ke-7: 224kg heroin dari sebuah kapal nelayan di Laut Arab. Semasa berada di Laut Arab, Dragon telah berjaya merampas lapan rampasan dadah dan merampas lebih lapan belas tan narkotik, satu rekod bagi bilangan rampasan yang berjaya dan jumlah berat dadah yang dirampas oleh sebuah kapal Tentera Laut Diraja di Timur Tengah.

Sehingga Mac 2019,  mengambil alih peranan rondaan semasa di Timur Tengah.
HMS Montrose menggantikan Dragon di Teluk Parsi pada Mac 2019.

HMS Dragon membuat pelayaran pada Mei 2025 untuk menyertai latihan Formidable Shield oleh NATO; sebuah latihan laut menggunakan peluru hidup terbesar di Eropah.

Ciri-ciri

Dragon menampilkan Naga Wales merah di setiap sisi haluan kapalnya, satu-satunya kapal Tentera Laut Diraja yang dihiasi dengan cara ini. Naga-naga itu berada di sana ketika ia dilancarkan, tetapi telah ditanggalkan semasa diubahsuai pada tahun 2011. Ia telah diletakkan kembali pada tahun 2016 berikutan kempen pengumpulan dana yang diketuai oleh Persatuan Kapal Perang British.

Penggabungan
Cardiff, Wales
York, England
Wrexham, Wales
Royal Thames Yacht Club
Worshipful Company of Plaisterers
Welsh Livery Guild
Tentera Laut Diraja mengiktiraf Sea Scout Groups Home yang mana merupakan Pengakap Laut Barry Pertama, Pengakap Laut Barry Kelima dan Pengakap Laut Barry Keenam RN97
Kadet Laut Daerah Wales Selatan
Dragon School

Budaya popular
Dragon muncul dalam No Time to Die, siri-siri filem James Bond ke-25. Filem ini menggambarkan peluru berpandu permukaan-ke-udara Aster pada pembinasa Type 45 secara tidak tepat. as land attack missiles. Penggambaran untuk peranan Dragon dilakukan di luar pantai Faroe Islands pada September of 2019.

Rujukan

 Pautan luar 



Kategori:Pembinasa Type 45
Kategori:Kapal yang dibina di Sungai Clyde
Kategori:Kapal 2008
Kategori:Pembinasa United Kingdom